2006R0968 — LT — 21.07.2011 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 968/2006

2006 m. birželio 27 d.

nustatantis išsamias Tarybos reglamento (EB) Nr. 320/2006, nustatančio laikiną Bendrijos cukraus pramonės restruktūrizavimo schemą, įgyvendinimo taisykles







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2006 m. vasario 20 d. Tarybos reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą ir iš dalies keičiantį Reglamentą (EB) Nr. 1290/2005 dėl bendrosios žemės ūkio politikos finansavimo ( 1 ), ypač į jo 12 straipsnį, kadangi: (1) Reglamente (EB) Nr. 320/2006 nurodoma, kad restruktūrizavimo pagalba teikiama toms įmonėms, kurios nusprendė nutraukti gamybą pagal kvotas, pagalbos dalį skiriant cukrinių runkelių, cukranendrių ir cikorijų augintojams bei įrangą tiekusiems rangovams, kad būtų kompensuoti dėl cukraus fabrikų uždarymų atsirandantys nuostoliai. Be to, jame nurodoma, kad valstybėms narėms teikiama parama, skirta įvairinimo priemonėms finansuoti regionuose, kuriuos paveikė fabrikų uždarymai, bei pereinamojo laikotarpio pagalba nuolatinėms rafinavimo įmonėms ir tam tikroms valstybėms narėms. (2) Prieš teikdamos restruktūrizavimo pagalbos paraišką, įmonės turi pasikonsultuoti su cukrinių runkelių, cukranendrių ir cikorijų augintojais pagal Reglamento (EB) Nr. 320/2006 3 straipsnio 2 dalį. Siekiant užtikrinti, kad augintojams ir kitoms suinteresuotosioms šalims būtų pasiūlytos lygios galimybės pareikšti nuomonę, turėtų būti parengtos išsamios konsultacijų taisyklės. (3) Restruktūrizavimo pagalba suteikiama prekybos metams, kuriais atsisakyta kvotos. Taigi tuo atveju, kai cukraus, izogliukozės arba inulino gamyba nutraukiama arba perkeliama iš ankstesnių prekybos metų ir tampa pirmąja gamyba pagal kvotą prekybos metais, kuriais įmonė numato atsisakyti savo kvotos, įmonei turėtų būti leista pateikti vieną kvotos atsisakymo paraišką dviem metams iš eilės ir gauti tam tikrą prekybos metams, kuriais atsisakoma kvotos, taikytiną restruktūrizavimo pagalbos sumą už kiekvieną kvotos dalį. (4) Dėl kvotų atsisakymo Reglamento (EB) Nr. 320/2006 3 straipsnyje numatyta galimybė visiškai arba iš dalies išmontuoti gamybos įrenginius, numatant skirtingas restruktūrizavimo pagalbos sumas. Nors nustatant tiems dviem variantams taikytinas sąlygas, turėtų būti atsižvelgta į tai, kad visiškam išmontavimui dėl didesnių išlaidų skiriama didesnė restruktūrizavimo pagalbos suma, manoma, kad būtų tikslinga leisti išsaugoti tas fabriko dalis, kurios nepriklauso gamybos linijai, jeigu jas galima naudoti kitiems restruktūrizavimo plane numatytiems tikslams, ypač jei taip jas naudojant būtų sukuriamos naujos darbo vietos. Iš kitos pusės, tiesiogiai su cukraus gamyba nesusiję įrenginiai turėtų būti išmontuojami, jeigu jų neįmanoma panaudoti alternatyviais būdais per priimtiną laikotarpį ir jų išsaugojimas būtų kenksmingas aplinkai. (5) Siekiant apsaugoti ūkininkų ir įrangą tiekiančių rangovų interesus, įmonės privalėtų išmokėti jų restruktūrizavimo pagalbos dalį pagal valstybės narės nustatytus kriterijus per priimtiną laikotarpį po pirmosios restruktūrizavimo pagalbos dalies gavimo. (6) Dėl finansinių laikino restruktūrizavimo fondo apribojimų, pagalbos skyrimas turėtų priklausyti nuo chronologinės paraiškų teikimo tvarkos. Todėl būtina nustatyti kriterijus, kuriais remiantis būtų nustatoma tokia chronologinė tvarka. (7) Valstybės narės sprendimas dėl reikalavimus atitinkančios restruktūrizavimo pagalbos paraiškos priimamas remiantis kartu su paraiška pateiktu priimtu restruktūrizavimo planu. Todėl būtina apibrėžti restruktūrizavimo plano priėmimo ir vėlesnių tokio plano pakeitimų įvedimo kriterijus ir tvarką. (8) Tuo atveju, kai tinkamos paraiškos teikėjui dėl finansinių laikino restruktūrizavimo fondo apribojimų nepakanka fondo lėšų restruktūrizavimo pagalbai suteikti, paraiškos teikėjui turėtų būti leidžiama per tam tikrą laikotarpį atsiimti paraišką. Jei paraiška nebūtų atsiimta, ji liktų galioti originalia pateikimo data ir taptų paraiška kitiems prekybos metams. (9) Komisija turėtų apskaičiuoti įvairinimui skirtos pagalbos, papildomos įvairinimui skirtos pagalbos ir pereinamojo laikotarpio pagalbos tam tikroms valstybės narėms sumą ir informuoti kiekvieną valstybę narę apie turimą sumą. Valstybės narės turėtų informuoti Komisiją apie jų nacionalines restruktūrizavimo programas, nurodydamos priemones, kurių bus imamasi. (10) Siekiant padėti nuolatinėms rafinavimo įmonėms, netekusioms tam tikros naudos, kurią jos turėjo pagal 2001 m. birželio 19 d. Tarybos reglamente (EB) Nr. 1260/2001 dėl bendro cukraus sektoriaus rinkų organizavimo ( 2 ), prisitaikyti prie naujos padėties, susidariusios įsigaliojus 2006 m. vasario 20 d. Tarybos reglamentui (EB) Nr. 318/2006 dėl bendro cukraus sektoriaus rinkų organizavimo ( 3 ) Reglamentu (EB) Nr. 320/2006 įvedama pereinamojo laikotarpio pagalba toms valstybėms narėms, kuriose anksčiau buvo įsisteigusios nuolatinės rafinavimo įmonės, kaip apibrėžta Reglamente (EB) Nr. 1260/2001. Atitinkamos valstybės narės turėtų skirti pagalbą jų teritorijoje įsikūrusioms nuolatinėms rafinavimo įmonėms, remdamosi tam tikros įmonės parengtu verslo planu. (11) Siekdamos suteikti valstybei narei galimybę kontroliuoti restruktūrizavimo procesą, pagalbą gaunančios įmonės turėtų teikti metines pažangos ataskaitas. Valstybės narės turėtų teikti Komisijai pažangos ataskaitas apie tų bendrovių restruktūrizavimo planus, rafinavimo įmonių verslo planus ir nacionalines restruktūrizavimo programas. (12) Reikėtų numatyti valstybių narių kontrolės priemonių procedūras siekiant užtikrinti, visų pirma, kad būtų laikomasi su restruktūrizavimo pagalba susijusio restruktūrizavimo plano ir su pagalba nuolatinėms rafinavimo įmonėms susijusio verslo plano. (13) Būtina numatyti sankcijas, taikytinas tuo atveju, jeigu įmonė nesilaiko savo įsipareigojimų pagal restruktūrizavimo planą arba verslo planą. (14) Fondo komitetas nepateikė savo nuomonės per pirmininko nustatytą laiką, kadangi: PRIĖMĖ ŠĮ REGLAMENTĄ:







I

SKYRIUS

ĮŽANGINĖS NUOSTATOS

1 straipsnis

Taikymo sritis ir sąvokų apibrėžimai

1. Šiame reglamente nustatomos išsamios Reglamento (EB) Nr. 320/2006 3, 6, 7, 8 ir 9 straipsniuose nustatytų priemonių, finansuojamų to reglamento 1 straipsniu įsteigto restruktūrizavimo fondo, įgyvendinimo taisyklės.

2. Šiame reglamente taikomi Reglamento (EB) Nr. 320/2006 2 straipsnyje nustatyti sąvokų apibrėžimai.

Sąvokai „darbo diena“ taikomas Tarybos reglamento (EEB, Euratomas) Nr. 1182/71 ( 4 ) 2 straipsnio 2 dalyje nurodytas apibrėžimas.

▼M1

3. Šiame reglamente:

i) paraiška – cukrų gaminančios įmonės paraiška pagal Reglamento (EB) Nr. 320/2006 4 straipsnį;

ii) augintojo paraiška – cukrinių runkelių ar cukranendrių augintojo paraiška pagal Reglamento (EB) Nr. 320/2006 4a straipsnį.

▼B







II

SKYRIUS

RESTRUKTŪRIZAVIMO PAGALBOS TEIKIMO SĄLYGOS

2 straipsnis

Konsultacijos pagal tarpšakinius prekybos susitarimus

1. Reglamento (EB) Nr. 320/2006 3 straipsnio 2 dalies antrojoje pastraipoje nurodytos konsultacijos pagal atitinkamus tarpšakinius prekybos susitarimus rengiamos remiantis išsamiu tvarkaraščiu ir atitinkamos įmonės parengtu restruktūrizavimo plano projektu.

Atitinkamas tarpšakinis prekybos susitarimas – susitarimas, sudarytas prekybos metams, kuriais vyksta konsultacija.

Įmonė gali kviesti darbuotojų ir kitų su restruktūrizavimo planu susijusių, bet atitinkamame tarpšakiniame prekybos susitarime nedalyvaujančių šalių atstovus dalyvauti konsultacijoje stebėtojais.

2. Konsultacija apima visas restruktūrizavimo plano dalis, išvardytas Reglamento (EB) Nr. 320/2006 4 straipsnio 3 dalyje.

3. Kvietimą dalyvauti konsultacijoje siunčia susijusi įmonė. Jis turi būti siunčiamas kartu su restruktūrizavimo plano projektu ir būsima išsamia susirinkimo darbotvarke. Kvietimo kopija ir lydimųjų dokumentų kopija siunčiamos valstybės narės kompetentingai institucijai.

▼M1

4. Jei susitarimo nepasiekiama anksčiau, konsultacijos, kurias sudaro bent du susirinkimai, trunka ne daugiau kaip 20 dienų nuo kvietimo dalyvauti konsultacijoje išsiuntimo dienos.

Nukrypstant nuo pirmo papunkčio, konsultacijos dėl restruktūrizavimo pagalbos paraiškų pagal Reglamento (EB) Nr. 320/2006 4 straipsnio 1a dalį trunka ne daugiau kaip 10 dienų ir jas sudaro mažiausiai vienas susirinkimas.

▼B

5. Reglamento (EB) Nr. 320/2006 4 straipsnio 2 dalies b punkte nurodytas patvirtinimas, kad per konsultaciją buvo parengtas restruktūrizavimo planas, yra paremtas:

a) atitinkamos įmonės išsiųstu ir kitų šalių gautu kvietimu;

b) susirinkimų dalyvių parašais arba bet kurios iš pakviestų šalių pareiškimu apie nedalyvavimą;

c) restruktūrizavimo plano projektu su pakeitimais, padarytais atitinkamos įmonės po konsultacijos, nurodant šalių suderintas ir nesuderintas dalis;

d) tarpšakinio susitarimo šalių poziciją nustatančiais dokumentais, jei tokių yra, darbuotojų atstovo nuomone ir kitų pakviestų šalių nuomonėmis.

6. 2006–2007 prekybos metais valstybės narės gali atsižvelgti į konsultacijas, organizuotas pagal atitinkamus tarpšakinius prekybos susitarimus ir surengtas prieš įsigaliojant šiam reglamentui, netgi jei jos neatitinka šio reglamento reikalavimų.

3 straipsnis

Kvotos atsisakymas

Nuo prekybos metų, kuriais pagal Reglamento (EB) Nr. 320/2006 3 straipsnį atsisakyta kvotos, cukraus, izogliukozės arba inulino sirupo gamyba ir iš ankstesnių prekybos metų perkelta ar jais nutraukta cukraus, izogliukozės arba inulino sirupo gamyba negali būti laikoma atitinkamų fabrikų gamyba pagal tą kvotą.

4 straipsnis

Gamybos įrenginių išmontavimas

1. Visiškai išmontuojant gamybos įrenginius, kaip nurodyta Reglamento (EB) Nr. 320/2006 3 straipsnio 1 dalies a punkte, reikalavimai taikomi:

a) visiems įrenginiams, kurie yra reikalingi cukrui, izogliukozei arba inulino sirupui gaminti; pvz.: cukrinių runkelių, cukranendrių, grūdų arba cikorijų sandėliavimo, tyrimo, plovimo ir pjaustymo įrenginiai; visiems įrenginiams, kurie reikalingi cukrui iš cukrinių runkelių arba cukranendrių, krakmolui iš grūdų, gliukozei iš krakmolo arba inulinui iš cikorijų išgauti ir apdoroti arba koncentruoti;

b) įrenginių dalims, išskyrus a punkte išvardytas dalis, kurios yra tiesiogiai susijusios su cukraus, izogliukozės arba inulino sirupo gamyba ir reikalingos gamybai pagal atsisakytą kvotą, net jeigu jos galėtų būti naudojamos kitiems produktams gaminti, kaip antai: vandens šildymo arba apdorojimo ar energijos gamybos įrenginiams; cukrinių runkelių minkštimo arba melasos apdorojimo įrenginiams; vidaus transporto įrenginiams;

c) visiems kitiems įrenginiams, pvz., pakavimo, kurie yra nenaudojami ir turi būti išmontuoti bei pašalinti aplinkosaugos sumetimais.

2. Iš dalies išmontuojant gamybos įrenginius, kaip nurodyta Reglamento (EB) Nr. 320/2006 3 straipsnio 1 dalies b punkte, reikalavimai taikomi šio straipsnio 1 dalyje minėtiems įrenginiams, kurių pagal restruktūrizavimo planą neketinama naudoti kitiems gamybos ar kitiems tikslams fabriko teritorijoje.

5 straipsnis

Įvairių finansavimo šaltinių derinimas

Valstybės narės užtikrina, kad restruktūrizavimo fondo ir kitų Bendrijos fondų regioniniu arba nacionaliniu lygmeniu finansuojamos priemonės arba veiksmai būtų nuoseklūs, papildytų vienas kitą ir nesikartotų.







III

SKYRIUS

RESTRUKTŪRIZAVIMO PAGALBOS PARAIŠKŲ PATEIKIMAS IR ŠIOS PAGALBOS TEIKIMAS

6 straipsnis

Valstybių narių įsipareigojimai

▼M1

1. Ne vėliau kaip per dvidešimt dienų nuo 2 straipsnio 3 dalyje minėto kvietimo dalyvauti konsultacijoje gavimo valstybė narė praneša restruktūrizavimo plane nurodytoms šalims apie savo sprendimą dėl:

▼B

a) restruktūrizavimo pagalbos dalies, paskirstytinos cukrinių runkelių, cukranendrių ir cikorijų augintojams bei įrangą tiekiantiems rangovams, tos pagalbos dalies objektyvių paskirstymo tarp dviejų grupių ir kiekvienos grupės viduje kriterijų, nustatytų po konsultacijų su suinteresuotosiomis šalimis, ir Reglamento (EB) Nr. 320/2006 3 straipsnio 6 dalyje nurodyto laikotarpio;

b) Reglamento (EB) Nr. 320/2006 3 straipsnio 3 dalies c punkte ir 3 straipsnio 4 dalies c punkte nurodytų gamybos įrenginių išmontavimo ir socialinių bei aplinkos apsaugos įsipareigojimų laikymosi termino, kuris turi baigtis vėliausiai 2010 m. rugsėjo 30 d.;

c) Reglamento (EB) Nr. 320/2006 3 straipsnio 3 dalies c punkte ir 3 straipsnio 4 dalies c punkte nurodytų (jei taikoma) nacionalinių konkrečių reikalavimų, taikomų restruktūrizavimo plano socialiniams ir aplinkos įsipareigojimams, viršijančių minimalius Bendrijos įstatymų numatytuosius reikalavimus.

▼M3

Nukrypstant nuo 1 dalies b punkto nuostatų, jeigu susijusi įmonė pateikia motyvuotą prašymą, valstybės narės gali pratęsti tame punkte nurodytą galutinį terminą, bet ne ilgiau kaip iki 2012 m. kovo 31 d. Tokiu atveju minėtoji įmonė pateikia restruktūrizavimo planą su pakeitimais, kaip nurodyta šio reglamento 11 straipsnyje.

▼B

2. Nukrypdama nuo 1 dalies, kai taikoma 2 straipsnio 6 dalis, valstybė narė praneša šalims apie savo sprendimą ne vėliau kaip iki 2006 m. liepos 15 d.

▼M1

Jei kompetentinga institucija tinkamos įmonės paraiškos negavo iki Reglamente (EB) Nr. 320/2006 4 straipsnio 1 dalyje nustatyto termino pabaigos, tačiau gavo tinkamą augintojo paraišką, tai nukrypdama nuo 1 dalies valstybė narė informuoja šalis apie savo sprendimą dėl kiekvienos susijusios įmonės vėliausiai iki 2008 m. vasario 15 d. Tokiu atveju valstybė narė nustato 2007–2008 prekybos metus, kurie turi atitikti Reglamento (EB) Nr. 320/2006 3 straipsnio 6 dalyje nustatytą laikotarpį.

▼B

3. Įrangą tiekusiems rangovams turi būti kompensuojami nuostoliai, patirti dėl specializuotos įrangos, kuri negali būti naudojama kitiems tikslams, nuvertėjimo.

7 straipsnis

Restruktūrizavimo pagalbos paraiška

1. Kiekviena restruktūrizavimo pagalbos paraiška teikiama vienam produktui vieneriems prekybos metams.

2. Nukrypstant nuo 1 dalies, jeigu atsisakytina kvota iš dalies įvykdyta, perkelta iš ankstesnių prekybos metų arba panaikinta, įmonė gali atsisakyti visos kvotos atitinkamam fabrikui ar fabrikams, kurie yra visiškai arba iš dalies išmontuojami, imdamasi šių dviejų veiksmų:

a) atsisakoma pirmųjų paraiškoje nurodytų prekybos metų kvotos dalies, pagal kurią nevykdoma gamyba, teikiant restruktūrizavimo pagalbos visiškam arba daliniam išmontavimui tais prekybos metais paraišką;

b) likusiai kvotos daliai taikomas Reglamento (EB) Nr. 320/2006 11 straipsnyje nurodytas laikinas restruktūrizavimo mokestis, ir jos atsisakoma nuo kitų prekybos metų teikiant restruktūrizavimo pagalbos visiškam arba daliniam išmontavimui tais prekybos metais paraišką.

Kai taikoma ši dalis, įmonė gali teikti vieną paraišką dvejiems prekybos metams.

3. Restruktūrizavimo pagalbos paraiškoje nurodoma kiekvieno atitinkamos įmonės fabriko paskirtos kvotos, kurios turi būti atsisakyta, dalis; paraiška atitinka kolektyvines sutartis, įskaitant socialinių partnerių sektoriaus arba bendrovės sudarytas sutartis, susijusias su cukraus pramonės restruktūrizavimu.

▼M1

4. Reglamento (EB) Nr. 320/2006 4a straipsnio 4 dalies trečioje pastraipoje nurodytas socialinis planas turi būti pateiktas iki 2008 m. sausio 31 d. Socialiniame plane nurodomas augintojų paraiškose prašomo kvotos sumažinimo poveikis darbo jėgai, veiksmams, priemonėms, kurios taikomos darbo jėgai, ir susijusioms išlaidoms.

7a straipsnis

Augintojo restruktūrizavimo pagalbos paraiška

1. Augintojo paraiškoje nurodomi bent jau šie elementai:

a) pareiškėjo pavadinimas (vardas, pavardė) ir adresas;

b) paraiškoje minimos įmonės pavadinimas ir adresas;

c) baltojo cukraus kiekis ir (arba) cukrinių runkelių ir (arba) cukranendrių kiekis tonomis ir (arba) hektarai, iš kurių augintojas turi teisę pristatyti derlių b punkte nurodytai įmonei 2007–2008 prekybos metais kvotinio cukraus gamybai;

d) kiekis, kuriam atsisakoma pristatymo teisių;

e) jei yra, dokumentas, kuriuo patvirtinamos pristatymo teisės c punkte nurodytais 2007–2008 prekybos metais;

f) augintojo pareiškimas, kuriame jis (ji) patvirtina susipažinęs (-usi) su pagalbos schemos taikymo sąlygomis;

g) augintojo pareiškimas, kuriame jis (ji) patvirtina neperdavęs (-usi) d punkte nurodytų jam (jai) priklausančių pristatymo teisių jokiai trečiai šaliai;

h) pareiškėjo parašas.

2. Vieno augintojo restruktūrizavimo pagalbos paraiškoje nurodomas tik vienas produktas (cukriniai runkeliai ir (arba) cukranendrės) ir viena įmonė. Jei augintojas turi daugiau nei vieno produkto pristatymo teises ir (arba) pristatymo į daugiau nei vieną įmonę teises, jis (ji) gali pateikti po vieną paraišką kiekvienam produktui ir (arba) įmonei.

3. Kaip nurodyta 10 straipsnio 5 dalyje, augintojas, pateikęs paraišką, jos atsiimti negali.

▼B

8 straipsnis

Restruktūrizavimo pagalbos paraiškos gavimas

1. Restruktūrizavimo pagalba pagal Reglamento (EB) Nr. 320/2006 10 straipsnio 1 ir 2 dalyse nurodytus finansinius apribojimus suteikiama remiantis chronologine užpildytų restruktūrizavimo pagalbos paraiškų teikimo tvarka, atsižvelgiant į atitinkamos valstybės narės nurodytą gavimo patvirtinimo datą ir vietos laiką, remiantis šio straipsnio 3 dalimi.

2. Restruktūrizavimo pagalbos paraiška laikoma tinkamai užpildyta atitinkamos valstybės narės kompetentingai institucijai gavus visas Reglamento (EB) Nr. 320/2006 4 straipsnio 2 ir 3 dalyse išvardytas sudedamąsias dalis.

3. Valstybės narės kompetentinga institucija atitinkamai įmonei išsiunčia gavimo patvirtinimą, nurodydama užpildytos restruktūrizavimo pagalbos paraiškos gavimo datą ir laiką per penkias darbo dienas nuo datos, kuria paraiška laikoma tinkamai užpildyta.

4. Jei paraiška nėra tinkamai užpildyta, valstybės narės kompetentinga institucija per penkias darbo dienas nuo jos gavimo grąžina paraišką ją pateikusiai įmonei ir nurodo neįvykdytas sąlygas.

5. Iki Reglamento (EB) Nr. 320/2006 4 straipsnio 1 dalyje nurodyto termino tinkamai neužpildyta paraiška atitinkamiems prekybos metams nenagrinėjama.

6. ►M1 Raštu patvirtinusi, kad gavo paraišką, valstybės narės institucija per dvi darbo dienas apie tai informuoja Komisiją, užpildydama I priede pateiktą formą. Jei taikytina, kiekvienam produktui ir kiekvieniems prekybos metams naudojama atskira lentelė. ◄

▼M1

8a straipsnis

Augintojo restruktūrizavimo pagalbos paraiškos gavimas

1. Augintojas pateikia paraišką valstybės narės, kurioje veiklą vykdo jo paraiškoje nurodyta įmonė, institucijai II priede nurodytu tos valstybės narės institucijos adresu arba, jei taikoma, susijusios valstybės narės institucijos kitu tuo tikslu nurodytu adresu arba kokiu kitu jos nurodytu informacijos perdavimu būdu. Augintojas siunčia tik vieną paraišką ir tik vienu adresu; paraiškoje turi būti 7a straipsnio 1 dalyje nurodyti elementai.

Jei augintojas tą patį produktą ir tą pačią įmonę nurodo daugiau nei vienoje paraiškoje, arba tą pačią paraišką išsiunčia daugiau nei vienu adresu, jo paraiška arba paraiškos atmetamos.

2. Kompetentinga institucija augintojų paraiškas turi gauti nuo 2007 m. spalio 30 d. 00 val. iki 2007 m. lapkričio 30 d. 24 val. Laikas skaičiuojamas pagal laiką paskirties vietoje. Paraiškos, gautos iki 2007 m. spalio 30 d. arba vėliau nei 2007 m. lapkričio 30 d., atmetamos.

3. Reglamento (EB) Nr. 320/2006 4a straipsnio 3 dalies taikymo tikslais valstybės narės preliminariai apskaičiuoja kvotos kiekį, kuriam turės poveikį augintojo paraiškos. Augintojų paraiškų duomenys, ypač pareiškėjų tapatybė, neatskleidžiami jokiai trečiai šaliai.

Reglamento (EB) Nr. 320/2006 4a straipsnio 3 dalyje nurodytuose pareiškimuose nurodomas visas kiekis, kuriam augintojas turi pristatymo teises, kurių atsisako pateikdamas paraišką.

▼B

9 straipsnis

Reikalavimų restruktūrizavimo pagalbai gauti atitikimas

1. Nepažeidžiant 10 straipsnio nuostatų, valstybės narės kompetentinga institucija priima sprendimą, ar restruktūrizavimo pagalbos paraiška atitinka reikalavimus, ir per 30 darbo dienų nuo užpildytos paraiškos gavimo, bet ne vėliau kaip likus 10 darbo dienų iki Reglamento (EB) Nr. 320/2006 5 straipsnio 1 dalyje nurodyto termino pabaigos, praneša paraiškos teikėjui apie savo sprendimą.

2. Kad paraiška būtų tinkama, restruktūrizavimo plane:

a) pateikiama svarbiausių užduočių, priemonių, veiksmų bei numatomų tų priemonių ir veiksmų sąnaudų, finansavimo priemonių ir tvarkaraščių santrauka;

b) kiekvienam fabrikui nurodoma atsisakytina kvotos dalis, kuri yra mažesnė už visiškai ar iš dalies išmontuotinų gamybos įrenginių gamybos pajėgumą arba jam lygi;

c) patvirtinama, kad gamybos įrenginiai bus visiškai arba iš dalies išmontuoti ir pašalinti iš gamybos vietos;

d) atsižvelgiama į nuostolius arba sąnaudas, susijusius su Reglamento (EB) Nr. 320/2006 4 straipsnio 3 dalies b punkte nurodytos pagalbos, tos dalies c punkte nurodyto įrenginių uždarymo ir išmontavimo, tos dalies e punkte nurodytų investicijų, tos dalies f punkte nurodyto socialinio plano ir tos dalies g punkte nurodyto aplinkos apsaugos plano;

e) aiškiai nustatomi visi iš restruktūrizavimo fondo finansuojami veiksmai ir sąnaudos ir tam tikrais atvejais kitos susijusios dalys, kurios bus finansuojamos iš kitų Bendrijos fondų.

3. Jeigu 2 dalyje numatytos sąlygos nėra patenkintos, valstybė narė informuoja paraiškos teikėją apie priežastis ir nustato terminą, per kurį restruktūrizavimo planas gali būti atitinkamai pataisytas iki Reglamento (EB) Nr. 320/2006 4 straipsnio 1 dalyje numatytų terminų pabaigos.

Valstybė narė priima sprendimą dėl pataisytos paraiškos reikalavimų atitikimo per 15 darbo dienų nuo pirmojoje pastraipoje nurodyto termino pabaigos, bet ne vėliau nei likus 10 darbo dienų iki Reglamento (EB) Nr. 320/2006 5 straipsnio 1 dalyje nurodyto termino pabaigos.

Jeigu pataisyta paraiška nepateikiama laiku arba vėl neatitinka reikalavimų, restruktūrizavimo pagalbos paraiška atmetama, o valstybė narė apie tai informuoja paraiškos teikėją ir Komisiją per penkias darbo dienas. Tam pačiam paraiškos teikėjui teikiant naują paraišką, taikoma 8 straipsnyje numatyta chronologinė tvarka.

▼M1

4. Jei paraiška laikoma tinkama, valstybė narė, užpildydama I priede pateiktą formą, apie tai praneša Komisijai per dvi darbo dienas po sprendimo priėmimo.

▼B

5. Nukrypstant nuo 1, 3 ir 4 dalių nuostatų, dėl 2006–2007 prekybos metų valstybė narė ne vėliau kaip per aštuonias darbo dienas iki Reglamento (EB) Nr. 320/2006 5 straipsnio 1 dalyje nurodyto termino pabaigos sprendžia, ar prašymas arba pataisytas prašymas atitinka reikalavimus ir tą pačią dieną Komisijai praneša apie savo sprendimą.

▼M1

6. Jei iki Reglamento (EB) Nr. 320/2006 4 straipsnio 1 dalyje nustatyto termino įmonė kompetentingai institucijai nepateikia tinkamos paraiškos, kompetentinga institucija patikrina tokius augintojų paraiškų nuostatų, susijusių su ta įmone, aspektus:

a) turimos pristatymo į tą įmonę teisės 2007–2008 m.;

b) prašomas baltojo cukraus ekvivalento kiekis tonomis (atsižvelgiant į turimas pristatymo teises, arba, jei pateikiama nuoroda į cukrinių runkelių kiekį tonomis ar hektarus, pritaikius konversijos koeficientą, nustatytą šios pramonės šakos atstovų susitarimu, arba, jeigu toks koeficientas netaikomas, pritaikius koeficientą, kurį po konsultacijų su įmonėmis ir susijusiais augintojais nustato kompetentinga valstybės narės institucija).

Ne vėliau kaip per 10 darbo dienų iki Reglamento (EB) Nr. 320/2006 5 straipsnio 1 dalyje nurodyto termino valstybės narės institucija informuoja Komisiją apie visą kiekį, kuriuo sumažinama kiekvienos tinkamoje augintojo paraiškoje nurodytos įmonės kvota, užpildydama šio reglamento I priede pateiktą lentelę.

7. Valstybės narės institucija nusprendžia, ar įmonės pateiktas socialinis planas yra tinkamas, ir informuoja įmonę bei Komisiją apie savo sprendimą ne vėliau kaip per 10 dienų iki Reglamento (EB) Nr. 320/2006 5 straipsnio 1 dalyje nurodyto termino.

▼B

10 straipsnis

Restruktūrizavimo pagalbos suteikimas

1. Komisija sudaro chronologinį tinkamai užpildytų restruktūrizavimo pagalbos paraiškų sąrašą, kaip nurodyta atitinkamos valstybės narės gavimo patvirtinimuose.

▼M1

Tačiau tais atvejais, kai augintojų paraiškose buvo nurodytos įmonės, kurios pačios nepateikė tinkamų paraiškų iki Reglamento (EB) Nr. 320/2006 4 straipsnio 1 dalyje nurodyto termino, šios dalies pirmoje pastraipoje nurodytas paraiškos pateikimo laikas bus nustatomas pagal paskutinės augintojo paraiškos dėl tos įmonės turimos kvotos pateikimo datą.

▼M1

2. Iki Reglamento (EB) Nr. 320/2006 5 straipsnio 1 dalyje nurodyto termino pabaigos Komisija numato restruktūrizavimo fondo finansinius išteklius:

a) visoms iki to Reglamento 4 straipsnio 1 dalyje nurodyto termino gautoms paraiškoms dėl kitų prekybos metų, jei valstybės narės institucija nustatė, kad jos yra tinkamos, taip pat visai pagal tokias paraiškas išmokamai pagalbai;

b) visoms iki to Reglamento 4a straipsnio 2 dalyje nurodyto termino gautoms augintojų paraiškoms, jei paraiškose nurodytos įmonės nepateikė tinkamų paraiškų 2008–2009 prekybos metams, ir pagal tokias paraiškas išmokamai pagalbai, kuri neviršija to Reglamento 4a straipsnio 4 dalyje nustatytos 10 % ribos.

▼B

3. Komisija informuoja Tarybos reglamento (EB) Nr. 1290/2005 ( 5 ) 41 straipsnio 1 dalyje nurodytą Žemės ūkio fondų komitetą apie sprendimus, priimtus pagal šio straipsnio 1 dalį. Dėl 2006–2007 prekybos metų Komisija informuoja Tarybos reglamento (EB) Nr. 1258/1999 ( 6 ) 13 straipsnio 1 dalyje nurodytą Fondo komitetą.

4. Iki Reglamento (EB) Nr. 320/2006 5 straipsnio 1 dalyje nurodyto termino pabaigos valstybės narės praneša paraiškos teikėjams apie restruktūrizavimo pagalbos suteikimą pagal jų atitinkamą tinkamai parengtą restruktūrizavimo planą. Valstybės narės kompetentinga institucija Komisijai siunčia galutinę patvirtinto restruktūrizavimo plano kopiją.

▼M1

5. Tais atvejais, kai tuo pat metu pateikiamos kelios tinkamos augintojų paraiškos ir kai suma, kurią reikia išmokėti už paraiškose atsisakomą kiekį, viršija Reglamento (EB) Nr. 320/2006 4a straipsnio 4 dalies pirmame papunktyje nustatytą 10 % ribą, valstybė narė informuoja susijusius pareiškėjus, kad jų paraiškoms bus taikomas proporcingo sumažinimo koeficientas. Šiuo atveju pareiškėjai, nukrypdami nuo 7a straipsnio 3 dalies, gali per penkias darbo dienas pateikę prašymą raštu atsiimti paraiškas. Tada likusioms paraiškoms koeficientas priderinamas atitinkamai.

6. Iki Reglamento (EB) Nr. 320/2006 4a straipsnio 4 dalyje nustatyto termino valstybės narės institucija:

a) praneša augintojams apie restruktūrizavimo pagalbos suteikimą;

b) augintojų paraiškose nurodytoms įmonėms pateikia paraiškas pateikusių augintojų sąrašą, nurodydama kiekvieno tokio augintojo atsisakytą pristatyti kiekį;

c) praneša paraiškose nurodytoms įmonėms apie joms dėl to sumažinamą kvotos dalį.

7. Komisijai pranešama apie visą kiekvienai įmonei pagal Reglamento (EB) Nr. 320/2006 4a straipsnio 4 dalį sumažintą kvotos dalį.

▼B

11 straipsnis

Restruktūrizavimo plano pakeitimai

1. Kai tik restruktūrizavimo pagalba suteikiama, jos gavėjas imasi visų patvirtintame restruktūrizavimo plane pateiktų priemonių ir laikosi jo restruktūrizavimo pagalbos paraiškoje numatytų įsipareigojimų.

2. Valstybė narė patvirtina bet kokius patvirtinto restruktūrizavimo plano pakeitimus pagal pareiškimą, gautą iš atitinkamos įmonės, kuriame:

a) paaiškinamos pakeitimų priežastys ir įgyvendinimo problemos, su kuriomis susidurta;

b) siūlomi pakeitimai arba naujos priemonės ir laukiami rezultatai;

c) išdėstomi finansiniai ir laiko aspektai.

Dėl pakeitimų negali keistis bendra suteiktinos restruktūrizavimo pagalbos suma arba pagal Reglamento (EB) Nr. 320/2006 11 straipsnį mokėtini laikini restruktūrizavimo mokesčiai.

Valstybė narė restruktūrizavimo planą su pakeitimais pateikia Komisijai.

▼M1

11a straipsnis

Speciali padėtis, susijusi su papildomomis restruktūrizavimo pagalbos paraiškomis

1. Jei dėl fabriko, kuriam buvo suteikta restruktūrizavimo pagalba pagal Reglamento (EB) Nr. 320/2006 3 straipsnio 1 dalies a punktą po to, kai buvo pateikta paraiška pagal to paties reglamento 4 straipsnio 1 dalį, pateikiama papildoma restruktūrizavimo pagalbos paraiška pagal to reglamento 4 straipsnio 1a dalį, restruktūrizavimo plane, pateiktame su ta paraiška, atsižvelgiama į visą atsisakomos kvotos kiekį, ir tuo planu pakeičiamas su pirmąja paraiška pateiktas ir pagal to reglamento 5 straipsnį priimtas restruktūrizavimo planas.

Tokios pat sąlygos taikomos ir tuo atveju, jei pateikiama pirma ir papildoma restruktūrizavimo pagalbos paraiška pagal Reglamento (EB) Nr. 320/2006 3 straipsnio 1 dalies b punktą.

2. Jei dėl fabriko, kuriam restruktūrizavimo pagalba pagal to Reglamento 3 straipsnio 1 dalies b punktą suteikta remiantis paraiška, pateikta pagal to paties Reglamento 4 straipsnio 1 dalį, pateikiama papildoma restruktūrizavimo paraiška pagal to Reglamento 4 straipsnio 1a dalį dėl papildomo kvotos dalies atsisakymo, siekiant restruktūrizavimo pagalbos pagal to Reglamento 3 straipsnio 1 dalies a punktą, ankstesnė paraiška gali būti peržiūrima dėl pagalbos suteikimo pagal to Reglamento 3 straipsnio 1 dalies a punktą, jei su papildoma paraiška pateikiamas restruktūrizavimo planas, kuriame atsižvelgiama į visą atsisakomą kvotą, ir tuo restruktūrizavimo planu pakeičiamas su pirma paraiška pateiktas restruktūrizavimo planas, priimtas pagal to Reglamento 5 straipsnį.

Tokios pat sąlygos taikomos pirmoms restruktūrizavimo pagalbos paraiškoms pagal Reglamento (EB) Nr. 320/2006 3 straipsnio 1 dalies c punktą, jei papildoma paraiška pateikta siekiant restruktūrizavimo pagalbos pagal to paties Reglamento atitinkamai 3 straipsnio 1 dalies a arba b punktą.

▼B

12 straipsnis

Restruktūrizavimo paraiškų atmetimas arba atidėjimas

1. Paraiškų teikėjai gali atsiimti reikalavimus atitinkančias paraiškas, kurioms restruktūrizavimo pagalba negali būti suteikta prekybos metais, kuriais prašoma atsisakyti kvotos, per du mėnesius po Reglamento (EB) Nr. 320/2006 5 straipsnio 1 dalyje nurodyto termino pabaigos.

2. Jei atitinkama įmonė neatsiima savo paraiškos, kaip nurodyta 1 pastraipoje, per toje pastraipoje nurodytą laikotarpį ji pataiso atitinkamą restruktūrizavimo planą, atsižvelgdama į tolesnių prekybos metų restruktūrizavimo pagalbos sumą, kaip nustatyta Reglamento (EB) Nr. 320/2006 3 straipsnio 5 dalyje.

Taikant 8 straipsnio 1 dalį reikia atsižvelgti į pirminės paraiškos pateikimo datą.

Pirmoje pastraipoje minėtu atveju paraiškos teikėjas atideda kvotos atsisakymą vieneriems prekybos metams ir turi toliau mokėti Reglamento (EB) Nr. 320/2006 11 straipsnyje numatytą laikiną restruktūrizavimo mokestį.







IV

SKYRIUS

KITOS IŠ RESTRUKTŪRIZAVIMO FONDO TEIKIAMOS PAGALBOS RŪŠYS

13 straipsnis

Kiekvienai valstybei skiriama pagalbos suma

▼M1

1. 2008–2009 prekybos metams iki 2008 m. gegužės 31 d., o 2009–2010 metams – iki 2009 m. kovo 31 d. Komisija nustato kiekvienai valstybei narei iš restruktūrizavimo fondo skiriamas sumas:

▼B

a) Reglamento (EB) Nr. 320/2006 6 straipsnyje nurodytai įvairinimui skirtai pagalbai;

b) Reglamento (EB) Nr. 320/2006 7 straipsnyje nurodytai papildomai įvairinimui skirtai pagalbai;

c) Reglamento (EB) Nr. 320/2006 9 straipsnyje nurodytai pereinamojo laikotarpio pagalbai tam tikroms valstybėms narėms.

2. 1 dalies a ir b punktuose minėtos sumos skiriamos remiantis:

a) Reglamento (EB) Nr. 320/2006 6 straipsnio 2 dalyje nurodyta įvairinimui skirtos pagalbos suma padauginta iš atitinkamos valstybės narės atsisakytos cukraus kvotos dalies, už kurią suteikiama restruktūrizavimo pagalba nuo: — 2006–2007 prekybos metų 2006 m. spalio mėnesį nustatytoms dalims, — 2007–2008 prekybos metų 2007 m. kovo mėnesį nustatytoms dalims, — 2008–2009 prekybos metų 2008 m. kovo mėnesį nustatytoms dalims, — 2009–2010 prekybos metų 2009 m. kovo mėnesį nustatytoms dalims,

b) papildomos įvairinimui skirtos pagalbos suma, kuri atitinka didžiausią dalį procentais, gautą pagal Reglamento (EB) Nr. 320/2006 7 straipsnio 1 dalį, padauginta iš bendros cukraus kvotos, nurodytos šios dalies a punkte, iki: — 2006–2007 prekybos metų 2006 m. spalio mėnesį nustatytoms dalims, — 2007–2008 prekybos metų 2007 m. kovo mėnesį nustatytoms dalims, — 2008–2009 prekybos metų 2008 m. kovo mėnesį nustatytoms dalims, — 2009–2010 prekybos metų 2009 m. kovo mėnesį nustatytoms dalims. Jei reikia, pirmojoje pastraipoje aprašytu metodu nustatyta suma sumažinama visomis papildomos įvairinimui skirtos pagalbos sumomis, nustatytomis anksčiau šiame punkte nurodytu metodu;

c) jei taikoma, Reglamento (EB) Nr. 320/2006 9 straipsnyje nurodytos pereinamojo laikotarpio pagalbai tam tikroms valstybėms narėms sumomis.

3. 2 dalyje aprašytu metodu nustatytos sumos pridedamos prie atitinkamų pagal 1 dalį apskaičiuotų sumų ankstesniųjų metų atžvilgiu.

14 straipsnis

Nacionalinės restruktūrizavimo programos

1. Iki 2006 m. gruodžio 31 d., 2007 m., 2008 m. ir 2009 m. rugsėjo 30 d. atitinkamos valstybės narės praneša Komisijai apie savo nacionalines restruktūrizavimo programas, nurodydamos įgyvendintinas priemones neviršijant įvairinimui skirtos pagalbos sumos, nustatytos remiantis 13 straipsnio 2 dalies a punktu, papildomos įvairinimui skirtos pagalbos sumos, nustatytos remiantis 13 straipsnio 2 dalies b punktu ir pereinamojo laikotarpio pagalbos tam tikroms valstybėms narėms sumos, nustatytos remiantis 13 straipsnio 2 dalies c punktu.

2. Nacionalines restruktūrizavimo programas sudaro bent šie elementai:

a) svarbiausių kiekvieno regiono užduočių, priemonių, veiksmų, sąnaudų, finansavimo priemonių ir tvarkaraščių apžvalga;

b) regionų aprašymas ir su cukraus sektoriaus restruktūrizavimu susijusių problemų analizė;

c) numatyti tikslai ir veiksmai arba priemonės pabrėžiant jų suderinamumą su 9 straipsnyje nurodytais reikalavimus atitinkančiais restruktūrizavimo planais, atitinkamų regionų kaimo plėtros politika ir kitos šiuose regionuose įgyvendintos arba numatytos priemonės, visų pirma finansuojamos iš kitų Bendrijos fondų;

d) visų numatytų veiksmų arba priemonių įgyvendinimo grafikas ir kriterijai, kuriais remiantis tokius veiksmus arba priemones būtų galima atskirti nuo kitų panašių veiksmų ar priemonių, finansuotinų iš kitų Bendrijos fondų;

e) tam tikrais atvejais papildomos įvairinimui skirtos pagalbos suma, kuri bus suteikta gamybos atsisakantiems cukrinių runkelių arba cukranendrių augintojams, ir tos pagalbos paskirstymo tikslas bei nediskriminaciniai kriterijai;

f) finansinis planas, kuriame aprašytos visos veiksmų arba priemonių įgyvendinimo sąnaudos ir mokėjimų grafikas.

▼M2

3. Nacionalinėje restruktūrizavimo programoje numatyti veiksmai ir priemonės turi būti įgyvendinti iki 2011 m. rugsėjo 30 d.

▼B

15 straipsnis

Pereinamojo laikotarpio pagalba nuolatinėms rafinavimo įmonėms

1. Nuolatinė rafinavimo įmonė, kuri 2006 m. birželio 30 d. atitiko rafinavimo įmonės apibrėžimą, pateiktą Reglamento (EB) Nr. 1260/2001 7 straipsnio 4 dalyje, gali teikti Reglamento (EB) Nr. 320/2006 8 straipsnio 2 dalyje numatytos pereinamojo laikotarpio pagalbos, skiriamos valstybei narei, kurios teritorijoje yra įsikūrusi įmonė, paraišką.

2. Nuolatinė rafinavimo įmonė teikia pagalbos paraišką kartu su Reglamento (EB) Nr. 320/2006 8 straipsnio 3 dalyje minėtu verslo planu iki tam tikros valstybės narės nustatytos datos ne vėliau kaip iki 2007 m. rugsėjo 30 d.

3. Reglamento (EB) Nr. 320/2006 8 straipsnio 3 dalyje minėtą verslo planą sudaro bent šie elementai:

a) svarbiausių užduočių, priemonių, veiksmų, sąnaudų, finansavimo priemonių ir tvarkaraščių santrauka;

b) problemų, su kuriomis susiduriama prisitaikant prie Bendrijos cukraus rinkos organizavimo reformos, aprašymas ir analizė;

c) numatytų veiksmų arba priemonių pristatymas parodant jų suderinamumą su kitomis atitinkamame regione įgyvendintomis arba numatytomis priemonėmis, finansuojamomis iš kitų Bendrijos fondų, iš kurių paraiškos teikėjui skiriamos lėšos;

d) visų numatytų veiksmų arba priemonių įgyvendinimo grafikas ir kriterijai, kuriais remiantis tokius veiksmus arba priemones būtų galima atskirti nuo kitų panašių veiksmų ar priemonių, finansuotinų iš kitų Bendrijos fondų, iš kurių paraiškos teikėjui skiriamos lėšos;

e) finansinis planas, kuriame aprašytos visos veiksmų arba priemonių įgyvendinimo sąnaudos ir mokėjimų grafikas.

4. Į verslo plane numatytus veiksmus ar priemones turi būti įtraukta vienas ar keletas šių elementų: investicijos, gamybos įrenginių išmontavimas, veiklos sąnaudų finansavimas, nurašymai dėl įrangos nusidėvėjimo ir kitos priemonės, reikalingos prisitaikant prie naujos padėties.

5. Valstybė narė, atsižvelgdama į Reglamento (EB) Nr. 320/2006 8 straipsnio 2 dalyje numatytus finansinius apribojimus, priima sprendimą dėl verslo plano tinkamumo ir per 30 darbo dienų nuo šio straipsnio 2 dalyje nurodyto termino pabaigos apie savo sprendimą praneša paraiškos teikėjui ir Komisijai.

Per tą patį laiką valstybė narė informuoja Komisiją apie kiekvienai rafinavimo įmonei skirtinas sumas ir, jei taikoma, tikslą ir nediskriminacinius kriterijus, taikytus paskirstant pagalbą skirtingoms jos teritorijoje esančioms nuolatinėms rafinavimo įmonėms.

6. Verslo plane numatyti veiksmai arba priemonės turi būti įgyvendinti iki 2010 m. rugsėjo 30 d.







V

SKYRIUS

▼M1

PAGALBOS IR LAIKINO RESTRUKTŪRIZAVIMO MOKESČIO MOKĖJIMAS.

▼B

16 straipsnis

Restruktūrizavimo pagalbos mokėjimas

1. Kiekvienai restruktūrizavimo pagalbos daliai, kaip nurodyta Reglamento (EB) Nr. 320/2006 10 straipsnio 4 dalyje, taikomas 120 % atitinkamos pagalbos dalies sumos užstatas.

▼M1

Tačiau kai valstybės narės institucija įsitikina, kad 22 straipsnio 1 dalyje nurodytos sąlygos įvykdytos iki kurio nors dalinio mokėjimo, už tą mokėjimą užstato nereikalaujama.

▼B

2. Kai išmokas augintojams ir įrangą tiekusiems rangovams tiesiogiai išmoka valstybės narės pagal 19 straipsnio 2 dalį, atitinkamos pagalbos dalis sumažinama augintojams ir įrangą tiekusiems rangovams mokėtinomis sumomis.

3. Restruktūrizavimo parama turi būti išmokėta ne vėliau nei iki 2011 m. rugsėjo 30 d.

4. Tam tikrais atvejais Komisija nustato iki 2008 m., 2009 m., 2010 m. ir 2011 m. sausio 31 d. Reglamento (EB) Nr. 320/2006 10 straipsnio 4 dalies antrojoje pastraipoje numatytų pirmosios ir antrosios pagalbos dalių procentines dalis ir preliminarią antrojo mokėjimo datą.

▼M1

16a straipsnis

Restruktūrizavimo pagalbos išmokėjimas atgaline data augintojams ir įmonėms, įvykdžiusiems restruktūrizavimą 2006–2007 m. ir 2007–2008 m.

1. Reglamento (EB) Nr. 320/2006 3 straipsnio 8 dalyje numatyti mokėjimai atgaline data taikomi teigiamoms sumoms, kurių susidaro tarp pagalbos, išmokėtos įmonėms ir augintojams 2006–2007 m. ir 2007–2008 m., ir pagalbos, kuri būtų buvusi suteikta pagal 2008–2009 prekybos metams taikomas sąlygas.

Pirmos pastraipos nuostatų taikymo tikslais valstybės narės ne vėliau kaip iki 2007 m. lapkričio 30 d. praneša Komisijai apie procentines dalis, kurios pagal Reglamento (EB) Nr. 320/2006 3 straipsnio 6 dalį taikomos visoms 2006–2007 ir 2007–2008 prekybos metų augintojų ir rangovų restruktūrizavimo paraiškoms.

Komisija nustato sumas atskirai kiekvienai valstybei narei ir tokios sumos gali būti išmokamos atgaline data.

2. Mokėjimai atgaline data atliekami 2008 m. birželį.

16 straipsnio 1 ir 2 dalys taikomos mutatis mutandis.

▼B

17 straipsnis

Įvairinimui skirtos pagalbos, papildomos įvairinimui skirtos pagalbos ir pereinamojo laikotarpio pagalbos tam tikroms valstybėms narėms mokėjimas

1. Pagal 13 straipsnio 3 dalyje nustatytas sumas įvairinimui skirtos pagalbos, papildomos įvairinimui skirtos pagalbos ir pereinamojo laikotarpio pagalbos valstybėms narėms išmokas valstybės narės moka pagalbos gavėjams du kartus per metus, kovo ir rugsėjo mėnesiais, reikalavimus atitinkančioms, faktiškai patirtoms, dokumentuotoms ir kontroliuojamoms išlaidoms padengti.

Kai papildomos įvairinimui skirtos pagalbos dalis teikiama cukrinių runkelių arba cukranendrių augintojams, gamybos atsisakantiems pagal Reglamento (EB) Nr. 320/2006 7 straipsnio 2 dalį, valstybė narė užtikrina, kad atitinkami augintojai galutinai atsisakė cukrinių runkelių arba cukranendrių gamybos.

▼M2

2. Pirmoji išmoka gali būti mokama 2007 m. rugsėjį. Įvairinimui skirta pagalba, papildoma įvairinimui skirta pagalba ir pereinamojo laikotarpio pagalba tam tikroms valstybėms narėms išmokama ne vėliau kaip iki 2012 m. rugsėjo 30 d.

▼B

18 straipsnis

Pereinamojo laikotarpio pagalbos išmokos nuolatinėms rafinavimo įmonėms

1. Neviršijant Reglamento (EB) Nr. 320/2006 8 straipsnio 2 dalyje nurodytų ribų pereinamojo laikotarpio pagalbos išmokas nuolatinėms rafinavimo įmonėms už reikalavimus atitinkančias pagal verslo planą patirtas išlaidas valstybė narė išmoka dviem etapais:

a) 40 % 2007 m. rugsėjo mėnesį;

b) 60 % 2008 m. kovo mėnesį.

Kiekvienai daliai taikomas 120 % atitinkamos pagalbos dalies sumos užstatas.

2. Nukrypstant nuo 1 dalies nuostatų bendra šių išlaidų suma gali būti padengta vienintele išmoka 2007 m. rugsėjį, jei iki 2007 m. rugsėjo 15 d.:

a) buvo įgyvendinti visi verslo plane numatyti veiksmai ir priemonės;

b) pateikta 24 straipsnio 2 dalyje nurodyta galutinė ataskaita;

c) valstybės narės įgyvendino 25 straipsnyje nurodytas kontrolės priemones.

Šiuo atveju už išmoką užstato pateikti nereikia.

19 straipsnis

Išmokos augintojams ir įrangą tiekusiems rangovams

1. Ne vėliau nei po dviejų mėnesių nuo pirmosios restruktūrizavimo pagalbos dalies gavimo ir remiantis valstybės narės informacija pagal 6 straipsnio 1 dalį, įmonės moka išmokas cukrinių runkelių, cukranendrių ir cikorijų augintojams bei įrangą tiekusiems rangovams.

2. Išmokas augintojams ir įrangą tiekusiems rangovams valstybės narės gali mokėti tiesiogiai, atitinkamai sumažindamos restruktūrizavimo pagalbos sumą, mokėtiną pagal 16 straipsnio 2 dalį, neviršydamos šio straipsnio 3 dalyje nustatytų ribų. Tokiu atveju išmokos mokamos kartu su įmonei skirtos restruktūrizavimo pagalbos dalies išmoka.

3. 1 ir 2 dalyse nurodyto mokėjimo suma neviršija 50 % pirmosios pagalbos dalies. Jeigu ši suma neapima visos mokėtinos sumos, likusi dalis išmokama:

a) kai išmoką moka įmonė, ne vėliau kaip po dviejų mėnesių įmonei gavus antrąją pagalbos dalį;

b) kai išmoką tiesiogiai moka valstybė narė, kartu su restruktūrizavimo pagalbos antrosios dalies išmoka, kurią turėtų mokėti įmonė.

20 straipsnis

Sprendimas atidėti išmokas

Jeigu Komisija nusprendžia atidėti įvairinimui skirtos pagalbos, papildomos įvairinimui skirtos pagalbos ir pereinamojo laikotarpio pagalbos nuolatinėms rafinavimo įmonėms arba pereinamojo laikotarpio pagalbos tam tikroms valstybėms narėms išmokas pagal Reglamento (EB) Nr. 320/2006 10 straipsnio 5 dalį, apie tokį sprendimą ji informuoja valstybes nares iki gegužės 31 d. ir iki sausio 31 d.

21 straipsnis

Valiuta

1. Kalbant apie laikiną restruktūrizavimo fondą, Komisijos įsipareigojimų ir mokėjimų sumos, laikino restruktūrizavimo sumos ir valstybių narių išlaidų deklaracijose nurodytų išlaidų sumos išreiškiamos ir mokamos eurais.

2. Jeigu mokėjimai atliekami ne eurais, galioja naujausias iki operacijos įvykdymo mėnesio pirmos dienos Europos centrinio banko nustatytas valiutos keitimo kursas.

Operacijos įrodymas yra mokėjimo data.

22 straipsnis

Užstato grąžinimas

▼M1

1. 16 straipsnio 1 dalyje, 16a straipsnio 2 dalyje ir 18 straipsnio 2 dalyje nurodytas užstatas grąžinamas, jei:

▼B

a) įvykdytos visos restruktūrizavimo plane, nacionalinėse restruktūrizavimo programose arba verslo plane numatytos priemonės ir veiksmai;

b) pateikta 23 straipsnio 2 dalyje nurodyta galutinė ataskaita;

c) valstybės narės įgyvendino 25 straipsnyje nurodytas kontrolės priemones;

d) restruktūrizavimo pagalbos atveju pagalba cukrinių runkelių, cukranendrių ir cikorijų augintojams bei įrenginius tiekusiems rangovams buvo išmokėta įmonės, išskyrus tuos atvejus, kai tas išmokas tiesiogiai moka valstybė narė pagal 19 straipsnio 2 dalį;

e) tam tikrais atvejais rinkliavos, taikomos viršijant pagal kvotą numatytas cukraus, izogliukozės arba inulino sirupo atsargas prekybos metų, nuo kurių atsisakoma kvotos, pradžioje.

2. Nukrypstant nuo 1 dalies nuostatų, pagalbos gavėjui reikalaujant gali būti gražinta jo užstato dalis už faktiškai padarytas išlaidas, susijusias su restruktūrizavimo plano arba verslo plano veiksmais ir priemonėmis, jeigu buvo faktiškai atliktas 25 straipsnio 1 dalyje nurodytas patikrinimas ir parengta 25 straipsnio 3 dalyje nurodyta patikrinimo ataskaita.

▼M2

3. Išskyrus force majeure atvejus užstatas negražinamas, jeigu vėliausiai iki 2012 m. rugsėjo 30 d. nėra įvykdytos 1 dalyje nustatytos sąlygos.

▼M1

22a straipsnis

Laikinas restruktūrizavimo mokestis

Suma, kuria sumažinamas reglamento (EB) Nr. 320/2006 11 straipsnio 6 dalyje nurodytas laikinas restruktūrizavimo mokestis, išskaičiuojama iš tos sumos antrosios įmokos dalies, kurią susijusios įmonės turi sumokėti iki 2008 m. spalio 31 d. pagal to straipsnio 5 dalies antro punkto antrą įtrauką.

▼M2

22b straipsnis

Išmokų atitiktis reikalavimams

Išlaidos atitinka Bendrijos finansavimo reikalavimus tik tuo atveju, jeigu atitinkama valstybė narė jas apmoka ne vėliau kaip 2012 m. rugsėjo 30 d.

▼B







VI

SKYRIUS

ATASKAITOS, KONTROLĖS PRIEMONĖS IR SANKCIJOS

23 straipsnis

Įmonių ataskaitos

1. Restruktūrizavimo pagalbos paraiškas teikiančios įmonės informuoja 1 straipsnyje nurodytame konsultacijų procese dalyvaujančias šalis apie:

a) valstybės narės pagal 8, 9, 10 ir 11 straipsnius priimtus sprendimus;

b) tai, kas kasmet įgyvendinta pagal patvirtintą restruktūrizavimo planą.

2. Pagalbą iš restruktūrizavimo fondo gaunančios įmonės teikia metinę pažangos ataskaitą pagalbą suteikusios valstybės narės kompetentingai institucijai ne vėliau kaip per tris mėnesius po prekybos metų, kuriais įgyvendinamos atitinkamos priemonės, pabaigos.

Ataskaitoje aprašomi praeitų prekybos metų veiksmai arba priemonės bei išlaidos, juos lyginant su restruktūrizavimo plane arba atitinkamame verslo plane nurodytais veiksmais arba priemonėmis bei išlaidomis.

Ne vėliau kaip per tris mėnesius po visų numatytų veiksmų ir priemonių pagal restruktūrizavimo planą arba atitinkamą verslo planą įgyvendinimo, įmonė pateikia valstybės narės kompetentingai institucijai galutinę ataskaitą, kurioje apibendrinami šie veiksmai ir priemonės bei patirtos išlaidos.

24 straipsnis

Valstybių narių ataskaitos

1. Valstybės narės pateikia Komisijai metines restruktūrizavimo planų, nacionalinių restruktūrizavimo programų ir verslo planų pažangos ataskaitas ne vėliau kaip per šešis mėnesius nuo atitinkamų prekybos metų pabaigos.

Tas ataskaitas sudaro:

a) atliktų veiksmų arba priemonių ir jų įgyvendinimo grafiko laikymosi aprašymas;

b) bent per vieną patikrinimą vietoje kiekviename fabrike pagal kiekvieną restruktūrizavimo planą arba verslo planą nustatyti faktai;

c) numatytų ir faktiškai patirtų išlaidų palyginimas;

d) kitų Bendrijos fondų pagalbos ir jų suderinamumo su pagalba, finansuojama iš restruktūrizavimo fondo, analizė;

e) jei taikoma, bet kokie restruktūrizavimo plano pakeitimai, jų priežastys ir reikšmė ateičiai.

2. ►M2 Ne vėliau kaip iki 2012 m. birželio 30 d. valstybė narė pateikia Komisijai galutinę pažangos ataskaitą, įgyvendintus veiksmus arba priemones ir patirtas išlaidas palygindama su numatytaisiais restruktūrizavimo planuose, nacionalinėse restruktūrizavimo programose, verslo planuose ir paaiškindama nukrypimų priežastis. ◄

Į galutinę pažangos ataskaitą taip pat įtraukiamas visą laikotarpį taikytų baudų sąrašas ir pareiškimas, kad nėra įmonės nesumokėtų rinkliavų, baudų arba kitų sumų, susijusių su iš dalies arba visiškai išmontuotų fabrikų anksčiau gamintu cukrumi, izogliukoze arba inulino sirupu.

25 straipsnis

Kontrolės priemonės

1. Kiekvieną įmonę ir gamybos vietą, kuri gauna pagalbą ir restruktūrizavimo fondo, valstybės narės kompetentinga institucija patikrina per tris mėnesius nuo 23 straipsnio 2 dalyje nurodyto termino pabaigos.

Patikrinimo metu stebima, kad būtų laikomasi restruktūrizavimo arba verslo plano ir kad įmonės pažangos ataskaitoje pateikta informacija būtų tiksli ir išsami. Pirmo pagal restruktūrizavimo planą atliekamo patikrinimo metu taip pat patikrinama bet kokia įmonės paraiškoje dėl restruktūrizavimo pagalbos pateikta papildoma informacija, visų pirma Reglamento (EB) Nr. 320/2006 4 straipsnio 2 dalies b punkte nurodytas patvirtinimas.

2. Patikrinimas visais atvejais apima restruktūrizavimo plano elementus, išvardytus Reglamento (EB) Nr. 320/2006 4 straipsnio 3 dalyje. Rengiama kiekvieno patikrinimo ataskaita, kurioje išsamiai aprašomas atliktas darbas, svarbiausios išvados ir bet kokie būtini tolesni veiksmai.

3. Patikrinimo ataskaitą sudaro šios dalys:

a) bendroji dalis, kurioje visų pirma pateikiama ši informacija: i) pagalbos gavėjas ir gamybos vieta, kurioje turi būti atliekamas patikrinimas; ii) dalyvavę asmenys; iii) ar pagalbos gavėjui pateiktas pranešimas apie patikrinimą ir, jei taip, prieš kiek laiko jis pateiktas;

b) atskiros dalys apie kiekvieną Reglamento (EB) Nr. 320/2006 4 straipsnio 3 dalyje minėto restruktūrizavimo plano elementą ir kiekvieną verslo planą, kuriose būtų aprašyti atlikti patikrinimai ir pateikta visų pirma tokia informacija: i) reikalavimai ir standartai, kurie turi būti patikrinti; ii) atliktų patikrinimų pobūdis ir apimtis; iii) pastebėjimai; iv) restruktūrizavimo plano arba verslo plano elementai, kuriuose pastebėta neatitikimų;

c) įvertinimo dalis, kurioje pateiktas kiekvieno elemento neatitikimų svarbos vertinimas remiantis neatitikimo „sunkumu“, apimtimi, pastovumo laipsniu ir ankstesne istorija, nurodant bet kokį neatitikimą, dėl kurio buvo ar turėtų būti priimtos priemonės pagal 26 ir 27 straipsnius.

4. Pagalbos gavėjui pranešama apie bet kokius nustatytus neatitikimus.

5. Patikrinimo ataskaita parengiama per vieną mėnesį po patikrinimo.

26 straipsnis

Pagalbos grąžinimas

1. Nepažeidžiant 3 dalies, jei pagalbos gavėjas nevykdo vieno ar keleto restruktūrizavimo plano, verslo plano arba nacionalinės restruktūrizavimo programos įsipareigojimų ir, jei netaikomas force majeure principas, tam įsipareigojimui (įsipareigojimams) vykdyti suteikta pagalbos dalis turi būti grąžinama.

2. Už laikotarpį, pradedamą skaičiuoti šešiasdešimtą dieną nuo pranešimo pagalbos gavėjui apie pareigą grąžinti pagalbos dalį iki jos faktinio grąžinimo, skaičiuojamos palūkanos.

Taikoma palūkanų norma yra ta, kurią taiko Europos centrinis bankas savo pagrindinėms refinansavimo operacijoms, ir kuri paskelbta Europos Sąjungos oficialiojo leidinio C serijoje, galiojusi to mėnesio, kurį sueina susigrąžinimo terminas, pirmą kalendorinę dieną, padidinus ją trimis su puse procento.

3. Valstybė narė pagalbos gavėjui gali suteikti dviejų mėnesių laikotarpį, leidžiantį jam įvykdyti restruktūrizavimo plano arba verslo plano įsipareigojimą.

27 straipsnis

Baudos

1. Jei pagalbos gavėjas nevykdo vieno ar keleto restruktūrizavimo plano, verslo plano arba nacionalinės restruktūrizavimo programos įsipareigojimų, iš jo gali būti pareikalauta sumokėti sumą, atitinkančią 10 % pagal 26 straipsnį grąžintinos sumos.

2. Remiantis 1 dalimi skirtinos baudos nėra skiriamos, jei įmonė kompetentingai institucijai gali įrodyti, kad įsipareigojimo neįvykdė dėl force majeure ir jei ji neatitikimą aiškiai nurodė pažangos ataskaitoje, pateiktoje pagal 23 straipsnio 2 dalį.

3. Jeigu pagalbos gavėjas nevykdo įsipareigojimų tyčia arba dėl didelio neapdairumo, iš jo gali būti pareikalauta sumokėti sumą, atitinkančią 30 % pagal 26 straipsnį grąžintinos sumos.







VII

SKYRIUS

BAIGIAMOSIOS NUOSTATOS

28 straipsnis

Įsigaliojimas

Šis reglamentas įsigalioja jo paskelbimo Europos Sąjungos oficialiajame leidinyje dieną.

Jis taikomas nuo 2006 m. liepos 1 d.

Šis reglamentas privalomas visas ir tiesiogiai taikomas visose valstybėse narėse.









►M1 I PRIEDA ◄

▼M1









II PRIEDAS

8a straipsnio 1 dalyje minimi adresai

Belgique/België: Bureau de coordination agricole WTC 3, Boulevard Simon Bolivar 30 4e étage, bureau 55 B-1000 Bruxelles Fax (32-2) 208 35 68 Landbouwbureau WTC 3, Simon Bolivarlaan 30 4e verdieping, bureel 55 B-1000 Brussel Fax (32-2) 208 35 68

България: Държавен фонд „Земеделие“ — Разплащателна агенция бул. „Цар Борис III“ 136 София (Sofia) 1618 Тел. (359-2) 818 72 02 Факс (359-2) 818 71 67

Česká republika: Státní zemědělský intervenční fond Oddělení pro cukr a škrob Ve Smečkách 33 CZ-110 00 Praha 1 Tel.: (420) 222 871 427 Fax: (420) 222 871 875 E-mail: Sarka.Dubovicka@szif.cz

Danmark: Direktoratet for FødevareErhverv Nyropsgade 30 DK-1780 København V Tlf. (45) 33 95 80 00

Deutschland: Bundesanstalt für Landwirtschaft und Ernährung Referat 312 D-53168 Bonn Tel. (49-228) 68 45-3704 oder 3640 Fax (49-228) 68 45-3985, 3276 oder 3624

Ελλάδα: Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (OΠEKEΠE) Αχαρνών 241 GR-104 46 Αθήνα Τηλ. (30) 210 228 33 54 Φαξ (30) 210 221 15 01 E-mail: g.kentros@opekepe.gr

España: Fondo Español de Garantía Agraria (FEGA), Subdirección General de Sectores Especiales http://www.fega.es

France: Office national interprofessionnel des grandes cultures (ONIGC) TSA 20002 F-93555 Montreuil-sous-Bois cedex Fax (33) 174 90 01 30

Italia: Agenzia per le erogazioni in agricoltura Area Autorizzazioni pagamenti PAC prodotti animali, seminativi e foraggi-zucchero Via Torino, 45 I-00184 Roma Tel. (39) 06 49 49 92 47 Fax (39) 06 49 49 90 72 E-mail: uo.seminativi@agea.gov.it

Lietuva: Nacionalinė mokėjimo agentūra prie Žemės ūkio ministerijos Blindžių g.17 LT 08111 Vilnius Tel.: (370) 5 252 69 99; 252 67 03 Faksas (370) 5 252 69 45 El. paštas paraiska@nma.lt

Magyarország: Mezőgazdasági és Vidékfejlesztési Hivatal Központi Hivatal Soroksári út 22–24. H-1095 Budapest Fax: (36-1) 219 62 59

Nederland: Ministerie van Landbouw, Natuur en Voedselkwaliteit Dienst Regelingen Postbus 965 6040 AZ Roermond Nederland Ministerie van Landbouw, Natuur en Voedselkwaliteit Dienst Regelingen Slachthuisstraat 71 6041 CB Roermond Nederland

Österreich: Agrarmarkt Austria Dresdner Straße 70 A-1200 Wien



Tel. (43-1) 33 15 12 09 (43-1) 33 15 12 31 Fax (43-1) 33 15 13 03 E-Mail: zucker@ama.gv.at

Polska: — Oddział Terenowy Agencji Rynku Rolnego w Białymstoku 15-102 Białystok, ul. Kombatantów 4 tel. (0 85) 664 31 50 faks (0 85) 664 31 60 — Oddział Terenowy Agencji Rynku Rolnego w Bydgoszczy 85-605 Bydgoszcz, ul. Kasztanowa 57 tel. (0 52) 584 92 92, 584 92 10 faks (0 52) 584 15 03 — Oddział Terenowy Agencji Rynku Rolnego w Gdyni 81-332 Gdynia, ul. Kołłątaja 1 tel. (0 58) 669 43 00 faks (0 58) 669 83 21 — Oddział Terenowy Agencji Rynku Rolnego w Gorzowie Wlkp. 66-400 Gorzów Wlkp., ul. gen. Sikorskiego 20 C tel. (0 95) 728 26 58 faks (0 95) 728 27 86 — Oddział Terenowy Agencji Rynku Rolnego w Katowicach 40-476 Katowice, Plac pod Lipami 5 tel. (0 32) 359 49 00 faks (0 32) 359 49 34 — Oddział Terenowy Agencji Rynku Rolnego w Kielcach 25-323 Kielce, ul. Piaskowa 18 tel. (0 41) 343 31 90 faks (0 41) 368 70 49 — Oddział Terenowy Agencji Rynku Rolnego w Krakowie 31-038 Kraków, ul. Starowiślna 13 tel. (0 12) 424 09 40 faks (0 12) 426 49 10 — Oddział Terenowy Agencji Rynku Rolnego w Lublinie 20-126 Lublin, ul. Unicka 4 tel. (0 81) 444 45 30 faks (0 81) 444 45 32 — Oddział Terenowy Agencji Rynku Rolnego w Łodzi 93-578 Łódź, ul. Wróblewskiego 18 tel. (0 42) 684 55 21 faks (0 42) 684 67 65 — Oddział Terenowy Agencji Rynku Rolnego w Olsztynie 10-959 Olsztyn, ul. Partyzantów 1/2 tel. (0 89) 523 78 65; 527 74 58 faks (0 89) 527 92 49 — Oddział Terenowy Agencji Rynku Rolnego w Opolu 45-301 Opole, ul. Horoszkiewicza 6 tel. (0 77) 441 70 00 faks (0 77) 441 70 01 — Oddział Terenowy Agencji Rynku Rolnego w Poznaniu 60-324 Poznań, ul. Marcelińska 90 tel. (0 61) 852 14 33 faks (0 61) 853 67 95 — Oddział Terenowy Agencji Rynku Rolnego w Rzeszowie 35-001 Rzeszów, al. J. Piłsudskiego 32 tel. (0 17) 864 20 28 faks (0 17) 864 20 30 — Oddział Terenowy Agencji Rynku Rolnego w Szczecinie 71-410 Szczecin, ul. Niedziałkowskiego 21 tel. (0 91) 464 82 00 faks (0 91) 422 57 76 — Oddział Terenowy Agencji Rynku Rolnego w Warszawie 04-076 Warszawa, ul. Waszyngtona 146 tel. (0 22) 515 81 33 faks (0 22) 515 81 13 — Oddział Terenowy Agencji Rynku Rolnego we Wrocławiu 53-333 Wrocław, ul. Powstańców Śląskich 28/30 tel. (0 71) 335 01 51 faks (0 71) 335 01 79

Portugal: Ministério da Agricultura do Desenvolvimento Rural e das Pescas IFAP — Instituto de Financiamento da Agricultura e Pescas, IP R. Castilho n.o 45 a 51 P-1269-163 LISBOA Tel.: (351) 213 84 60 00 Fax: (351) 213 84 61 70 E-mail: ifap@ifap.min-agricultura.pt

România: Agenția de Plăți și Intervenție pentru Agricultură (APIA) Bulevardul Carol I nr. 17 Sector 2 Cod poștal 030161 București România Tel: (40-21) 305 48 60 Fax: (40-21) 305 48 13 e-mail: zahar@apia.org.ro

Slovensko: Pôdohospodárska platobná agentúra Dobrovičova 12 815 26 Bratislava Slovenská republika Tel.: (421) 918 61 24 51, (421) 918 61 24 50 Fax: (421) 53 41 26 65 E-mail: andrea.robova@apa.sk, dusan.tlstovic@apa.sk

Suomi/Finland: Maaseutuvirasto Mavi Kirjaamo PL 256 FI-00101 Helsinki P. (358-20) 772 57 43 F. (358-9) 16 05 42 02

Sverige: Statens jordbruksverk S-551 82 Jönköping Tfn. (46-36) 15 50 00 Fax (46-36) 19 05 46

United Kingdom: The Rural Payments Agency Lancaster House Hampshire Court Newcastle-upon-Tyne NE4 7YH United Kingdom Tel. (44 191) 226 50 79 Fax (44 191) 226 51 01 E-mail: beetgrowersinitiative@rpa.gsi.gov.uk